2017-ի առաջին 9 ամիսների ընթացքում Հայաստանից արտագաղթել է 13.500 մարդ։ Նշենք, որ 2016 թվականի համեմատ 2017-ին միգրացիոն սալտոն՝ երկրից գնացողների և եկողների տարբերությունը նախորդ տարվա համեմատ նվազել է, սակայն կարևորն այն է, թե այս 13.500 մարդուց քանի հոգին է մշտական գնացել երկրից։ Ժողովրդագրագետ Արտակ Մարկոսյանի ներկայացրած՝ միայն 2016-ին Ռուսաստանի Դաշնության քաղաքացիություն է ընդունել Հայաստանի 22 հազար քաղաքացի, իսկ ևս 19 հազար քաղաքացի կեցություն է ստացել։ 2017 թվականի տվյալները դեռ ամփոփված չեն, սակայն հաստատ նվազման միտում չի նկատվում։ Բացի դրանից, վիճակագրություն չկա այլ երկրների մասով՝ հատկապես ԱՄՆ և ԵՄ անդամ երկրներ։ Բայց ակնհայտ է, որ մարդկանց հոսք կա նաև այդ ուղղություններով։ Միայն Գրին քարտի խաղարկություններով տարեկան 50-55 հազար մարդ է մասնակցում խաղարկությանը, որոնցից 2500-ից ավելի քաղաքացիներ ստանում են ԱՄՆ մուտքի արտոնագիր և մեկնում են։